CELEX: 32019D0654
Language: hu
Date: 2019-04-15 00:00:00
Title: A Tanács (EU) 2019/654 határozata (2019. április 15.) az Európai Beruházási Bank alapokmányáról szóló (5.) jegyzőkönyv módosításáról

25.4.2019   
               
               
                  HU
               
               
                  Az Európai Unió Hivatalos Lapja
               
               
                  L 110/36
               
            
         A TANÁCS (EU) 2019/654 HATÁROZATA
         (2019. április 15.)
         az Európai Beruházási Bank alapokmányáról szóló (5.) jegyzőkönyv módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 308. cikkére,
         tekintettel az Európai Beruházási Bank kérésére,
         a jogalkotási aktus tervezetének a nemzeti parlamentek részére való megküldését követően,
         tekintettel az Európai Parlament véleményére (1),
         tekintettel az Európai Bizottság véleményére (2),
         különleges jogalkotási eljárás keretében,
         mivel:
         
                     (1)
                  
                  
                     2017. március 29-én az Egyesült Királyság az Európai Unióról szóló szerződés 50. cikkének megfelelően bejelentette az Európai Tanácsnak az Unióból való kilépésre vonatkozó szándékát. A kilépésről rendelkező megállapodás hatálybalépésének napjától, illetve ennek hiányában a bejelentéstől számított két év elteltével, azaz 2019. március 30-át ól a Szerződések az Egyesült Királyság tekintetében többé már nem alkalmazhatók, kivéve, ha az Európai Tanács az Egyesült Királysággal egyetértésben egyhangúlag ennek a határidőnek a meghosszabbításáról határoz.
                  
               
                     (2)
                  
                  
                     Az Európai Unió működéséről szóló szerződés 308. cikkének megfelelően az Európai Beruházási Bank (a továbbiakban: a Bank) tagjai a tagállamok.
                  
               
                     (3)
                  
                  
                     Az Egyesült Királyság az Unióból való kilépése után nem lesz a Bank tagja, nem lesz a Bankban jegyzett tőkéje, nem lesz joga az Igazgatótanácsba igazgatókat és helyetteseket jelölni, továbbá az Egyesült Királyság által jelölt igazgatók és helyettesek hivatali ideje a kilépés időpontjában lejár.
                  
               
                     (4)
                  
                  
                     A Bank tőkéjének fenntartása érdekében fel kell emelni a többi tagállam által jegyzett tőkét.
                  
               
                     (5)
                  
                  
                     A többi tagállam által jegyzett tőke felemelésével párhuzamosan tovább kell erősíteni a Bank irányítását.
                  
               
                     (6)
                  
                  
                     Az Igazgatótanács funkcióit további helyettesek kinevezésének lehetővé tételével meg kell erősíteni, továbbá jobban kell használni a helyettesek és a szavazati joggal nem rendelkező szakértők munkáját, megerősítve az Igazgatótanács döntéshozatali folyamatának támogatásában játszott szerepüket, különösen ami a finanszírozási javaslatok elemzését illeti.
                  
               
                     (7)
                  
                  
                     Ki kell terjeszteni a minősített többséggel történő szavazás alkalmazását az Igazgatótanácsban és az Kormányzótanácsban olyan kiemelten fontos területekre, mint a Bank operatív tervének elfogadása, az Igazgatási Bizottság tagjainak kinevezése és az eljárási szabályzat jóváhagyása.
                  
               
                     (8)
                  
                  
                     Az e határozattal előírt reformok hatékonyságának fokozása érdekében a Banknak további kezdeményezéseket kell tennie annak érdekében, hogy a Bank – a legjobb banki gyakorlattal összhangban – minden releváns szinten, ideértve az Igazgatási Bizottság szintjét is, alkalmazza a „három védelmi vonal” elveit.
                  
               
                     (9)
                  
                  
                     Ezenfelül – a tagállamok elvárásaival összhangban – fenntartható szinten kell tartani a hitelezést, tovább kell fejleszteni a fenntartható hitelezési szint meghatározására szolgáló keretet, ugyanakkor meg kell erősíteni a Számvizsgáló Bizottság funkcióit, mégpedig annak biztosítása révén, hogy a Számvizsgáló Bizottság tagjai között felügyeleti kérdésekre vonatkozó ismeretekkel rendelkező személyek is legyenek. Biztosítani kell különösen azt, hogy a Számvizsgáló Bizottságnak mindig legyen mind az euróövezeten belüli, mind azon kívüli bankfelügyeleti hatóságtól érkező tagja.
                  
               
                     (10)
                  
                  
                     Az Európai Beruházási Bank alapokmányát ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az Európai Unió működéséről szóló szerződéshez csatolt, az Európai Beruházási Bank alapokmányáról szóló (5.) jegyzőkönyv a következőképpen módosul:
            
                        1.
                     
                     
                        A 4. cikk (1) bekezdésének első albekezdése a következőképpen módosul:
                        
                                    a)
                                 
                                 
                                    a bevezető rész helyébe a következő szöveg lép:
                                    
                                       „(1)   A Bank tőkéje 204 089 132 500 EUR, amelyet a tagállamok a következők szerint jegyeznek:”;
                                    
                                 
                              
                                    b)
                                 
                                 
                                    a lista alábbi sorát el kell hagyni:
                                    
                                                „Egyesült Királyság
                                             
                                             
                                                39 195 022 000 ”;
                                             
                                          
                              
                  
                        2.
                     
                     
                        A 7. cikk (3) bekezdésének h) pontja helyébe a következő szöveg lép:
                        
                                    „h)
                                 
                                 
                                    minősített többséggel eljárva jóváhagyja a Bank eljárási szabályzatát.”;
                                 
                              
                  
                        3.
                     
                     
                        A 9. cikk (1) bekezdésének első albekezdése a következő mondattal egészül ki:
                        „Az Igazgatótanács minősített többséggel határoz a Bank operatív tervéről.”;
                     
                  
                        4.
                     
                     
                        A 9. cikk (2) bekezdése a következőképpen módosul:
                        
                                    a)
                                 
                                 
                                    az első albekezdés helyébe a következő szöveg lép:
                                    
                                       „(2)   Az Igazgatótanács huszonnyolc igazgatóból és harmincegy helyettesből áll, akiket az e bekezdéssel összhangban neveznek ki.”;
                                    
                                 
                              
                                    b)
                                 
                                 
                                    a harmadik albekezdés helyébe a következő szöveg lép:
                                    „A helyetteseket a Kormányzótanács öt évre nevezi ki a következők szerint:
                                    
                                                —
                                             
                                             
                                                két helyettest a Németországi Szövetségi Köztársaság jelölése alapján,
                                             
                                          
                                                —
                                             
                                             
                                                két helyettest a Francia Köztársaság jelölése alapján,
                                             
                                          
                                                —
                                             
                                             
                                                két helyettest az Olasz Köztársaság jelölése alapján,
                                             
                                          
                                                —
                                             
                                             
                                                két helyettest a Spanyol Királyság és a Portugál Köztársaság közös megegyezéssel történő jelölése alapján,
                                             
                                          
                                                —
                                             
                                             
                                                három helyettest a Belga Királyság, a Luxemburgi Nagyhercegség és a Holland Királyság közös megegyezéssel történő jelölése alapján,
                                             
                                          
                                                —
                                             
                                             
                                                négy helyettest a Dán Királyság, a Görög Köztársaság, Írország és Románia közös megegyezéssel történő jelölése alapján,
                                             
                                          
                                                —
                                             
                                             
                                                hat helyettest az Észt Köztársaság, a Lett Köztársaság, a Litván Köztársaság, az Osztrák Köztársaság, a Finn Köztársaság és a Svéd Királyság közös megegyezéssel történő jelölése alapján,
                                             
                                          
                                                —
                                             
                                             
                                                kilenc helyettest a Bolgár Köztársaság, a Csehország, a Horvát Köztársaság, a Ciprusi Köztársaság, Magyarország, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság közös megegyezéssel történő jelölése alapján,
                                             
                                          
                                                —
                                             
                                             
                                                egy helyettest a Bizottság jelölése alapján.”;
                                             
                                          
                              
                  
                        5.
                     
                     
                        A 11. cikk (1) bekezdésének első albekezdése helyébe a következő szöveg lép:
                        
                           „(1)   Az Igazgatási Bizottság a Kormányzótanács által minősített többséggel – az Igazgatótanács minősített többséggel elfogadott javaslata alapján – hatéves időtartamra kinevezett elnökből nyolc alelnökből áll.”
                        
                     
                  
         
            2. cikk
            
               (1)   Ezt a határozatot az azutáni naptól kell alkalmazni, amelytől fogva a Szerződések az Egyesült Királyságra többé nem alkalmazhatók.
            
            
               (2)   Az 1. cikk (1) bekezdésének a) pontja az e cikk (1) bekezdésében említett időponttól kezdve alkalmazandó, kivéve, ha a Bank tőkéjének növeléséről az említett időponttól, illetve valamely azt megelőző időponttól kezdődően hatályos határozat kerül elfogadásra.
            
         
         
            Kelt Luxembourgban, 2019. április 15-én.
            
               
                  a Tanács részéről
               
               
                  az elnök
               
               P. DAEA
            
         
         
            (1)  A 2019. január 15-i vélemény (a Hivatalos Lapban még nem tették közzé).
         
            (2)  A 2019. január 31-i vélemény (a Hivatalos Lapban még nem tették közzé).